**429/2015. (XII. 10.) Kgy. számú határozat**

1. Szombathely Megyei Jogú Város Közgyűlése a 2016. évi Szent Márton Emlékév programsorozatot a közgyűlésen kiosztottmelléklet szerinti tartalommal és költségekkel elfogadja.
2. A Közgyűlés felhatalmazza a Savaria Turizmus Nonprofit Kft. ügyvezetőjét, hogy a melléklet szerinti programsorozatban megjelölt, mindösszesen 383.850.000,- Ft összeg erejéig a program megvalósításhoz szükséges intézkedéseket megtegye. A programok költségvetési fedezetét a Közgyűlés az önkormányzat 2016. évi költségvetésében biztosítja.
3. A Közgyűlés felkéri a polgármestert, hogy a 800 millió Ft fedezetéül szolgáló támogatási szerződés előkészítése érdekében a szükséges intézkedéseket tegye meg.
4. A Közgyűlés felhatalmazza a Jogi és Társadalmi Kapcsolatok Bizottságát a 3. pont szerinti támogatási szerződés, valamint a hozzá kapcsolódó pénzeszköz átadási megállapodások jóváhagyására, azzal, hogy a pénzeszköz átadási megállapodások tartalmazzanak rendelkezést a támogatott szervezetek felelősségére vonatkozóan. A Közgyűlés felhatalmazza a polgármestert a jóváhagyást követően a szerződések aláírására.
5. A Közgyűlés felhatalmazza a Jogi és Társadalmi Kapcsolatok Bizottságát az egyes támogatott szervezetek által megvalósítandó programok támogatási összege közötti átcsoportosítások jóváhagyására.
6. A Közgyűlés felkéri a polgármestert, készítse elő a Közgyűlés januári ülésére Szombathely Város Jóléti Alapítványa alapító okirat módosítását az Alapítvány elnevezésének a „Szent Márton 2016” szövegrésszel történő kiegészítése tárgyában.

**Felelős:** Dr. Puskás Tivadar polgármester

 Koczka Tibor alpolgármester

 Molnár Miklós alpolgármester

Dr. Takátsné Dr. Tenki Mária, a Jogi és Társadalmi Kapcsolatok Bizottsága elnöke)

Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője,

Nagyné Dr. Gats Andrea, a Jogi, Képviselői és Hatósági Osztály vezetője,

Grünwald Stefánia, a Savaria Turizmus Nonprofit Kft. ügyvezetője,

Szommer Ildikó, a Szent Márton Programiroda vezetője)

**Határidő:** 1. pont esetében: azonnal

 2. pont esetében: 2016. évi költségvetés jóváhagyása

 3. pont esetében: 2016. február 29

 4. pont esetében: 2016. február 29.

 5. pont esetében: 2016. november 30.

 6. pont esetében: 2016. januári Közgyűlés